CELEX: 62021TN0318
Language: da
Date: 2021-06-08 00:00:00
Title: Sag T-318/21: Sag anlagt den 8. juni 2021 — KF mod EIB

26.7.2021   
            
            
               DA
            
            
               Den Europæiske Unions Tidende
            
            
               C 297/47
            
         
      Sag anlagt den 8. juni 2021 — KF mod EIB
      (Sag T-318/21)
      (2021/C 297/59)
      Processprog: engelsk
      
         Parter
      
      
         Sagsøger: KF (ved advokaterne L. Levi og A. Blot)
      
         Sagsøgt: Den Europæiske Investeringsbank (EIB)
      
         Sagsøgerens påstande
      
      
                  —
               
               
                  EIB’s afgørelse af 13. oktober 2020 annulleres.
               
            
                  —
               
               
                  EIB’s afgørelse af 9. marts 2021 om afslag på sagsøgerens anmodning om fornyet administrativ prøvelse af EIB’s afgørelse af 13. oktober 2020 annulleres.
               
            
                  —
               
               
                  Der ydes erstatning for det lidte ikke-økonomiske tab.
               
            
                  —
               
               
                  EIB tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om tilsidesættelse af artikel 8, stk. 1, artikel 46, stk. 1, og artikel 51, stk. 1, i EIB’s Pension Scheme Regulations (EIB’s bestemmelser vedrørende pensionsordningen for de ansatte) og om, at der er blevet anlagt en åbenbar fejlvurdering af det juridiske begreb ugyldighed.
               
            
                  2.
               
               
                  Andet anbringende om tilsidesættelse af artikel 34 i Den Europæiske Unions charter om grundlæggende rettigheder og tilsidesættelse af omsorgspligten.
               
            
                  3.
               
               
                  Tredje anbringende om tilsidesættelse af princippet om god forvaltning.
               
            
                  4.
               
               
                  Fjerde anbringende om manglende upartiskhed.
               
            
                  5.
               
               
                  Sagsøgeren har endvidere gjort gældende, at ulovlighederne som anført i klagen udgør fejl begået af sagsøgte. Sagsøgeren har derfor nedlagt påstand om erstatning for det ikke-økonomiske tab, der følger af den anfægtede afgørelse.